MODIFICĂRI. Digi 24 își modifică programul de vineri seara. Emisiunea „Cap Limpede”, cu CTP și Roxana Lăzărescu, va fi mai lungă. De asemenea, știrile serii vor avea o jumătate de oră în plus, anunță reprezentanții postului.

Totodată, dispare din programul serii de vineri emisiunea „24/7” (21:00-22:00), moderată de Roxana Lăzărescu. Cu această mutare, emisiunea „24/7” iese de tot din grila postului.

Publicitate

Noua grilă se modifică de vineri, 17 ianuarie.

Cum va fi programul Digi 24, în fiecare vineri seară:

„Cap Limpede” , cu Cristian Tudor Popescu și Roxana Lăzărescu - de la ora 20:00 până la 21:30

„Focus Europa” , cu Teodora Tompea - de la ora 21:30 până la 22:00

„Știrile serii” , cu Andreea Brașovean - de la ora 22:00 până la 00:30

Cum era programul până acum:

„Cap Limpede” începea la 20:00 și se termina la 21:00.

După emisiunea cu CTP, Roxana Lăzărescu continua cu programul „24/7” până la ora 22:00.

Apoi, știrile serii aveau un tronson de o oră, de la ora 22:00 la 23:00.

„Focus Europa” începea la ora 23:00 până la 23:30

Programul era încheiat de știri, de la ora 23:30 până la 00:30.

Raul Bambu

raul.bambupaginademedia.ro